Δελτίο # 1 


Η υπερψήφιση από την ελληνοκυπριακή βουλή της τροπολογίας για τον 
εορτασμό του ενωτικού δημοψηφίσματος του 1950 στα σχολεία εκθέτει 
ανεπανόρθωτα το αστικό κοινοβουλευτικό σύστημα και τους κομματικούς 
μηχανισμούς που το υπηρετούν. Είναι η ώρα που πέφτουν οι μάσκες. Ενώ οι 
διαπραγματεύσεις βρίσκονται σε εξέλιξη μεταξύ Ακιντζί Αναστασιάδη για το 
πόσα γραμμάρια γης αναλογούν στην κάθε κοινότητα, η ελληνοκυπριακή 
βουλή, δια στόματος νεοναζιστή βουλευτή, εγκρίνει την εν λόγω τροπολογία. Ο 
Αναστασιάδης μουδιασμένος από αυτή την εξέλιξη υπεραμύνεται των εθνικών 
γραμμών αγνοώντας τη σημειολογική σημασία που έχει για τους 
Τουρκοκυπρίους το γεγονός αυτό της συλλογής υπογραφών από την 
ελληνοκυπριακή κοινότητα για ένωση της Κύπρου με την Ελλάδα. Επιχειρεί να 
υποβιβάσει το ζήτημα παρουσιάζοντας το ως απλή αναφορά σε ένα ιστορικό 
γεγονός για να βγει ακολούθως στην επίθεση ρίχνοντας τις ευθύνες για το 
μπλοκάρισμα των συνομιλιών στην τουρκοκυπριακή πλευρά και στην Τουρκία. 


Τα εθνικιστικά αντανακλαστικά του Αναστασιάδη είναι που τον οδηγούν στο να 
στραφεί επιθετικά εναντίον της τουρκοκυπριακής κοινότητας. Όταν ειρωνικά 
διερωτάται εάν οι Τουρκοκύπριοι επιδεικνύουν την ίδια ευαισθησία απέναντι 
στους ελληνοκύπριους όταν γιορτάζουν την τουρκική εισβολή και την 
ανακήρυξη του ψευδοκράτους, τότε επαναφέρει τις μνήμες της εθνοτικής 
διαμάχης εκ νέου στην δημόσια σφαίρα μαζί και στο τραπέζι των συνομιλιών. 
Όταν συνδέει την στάση του Ακιντζί για πάγωμα των συνομιλιών λόγω της 
απόφασης της βουλής, με την έλλειψη βούλησης από πλευράς Τουρκίας για 
λύση, τότε υπεκφεύγει της ουσίας του ζητήματος αναζητώντας προφάσεις σε 
σίγουρο έδαφος. Χρησιμοποιεί εθνικιστική ρητορική για να υπεραμυνθεί των 
εθνικών γραμμών, για να φτάνει σήμερα να δηλώνει ότι οποιαδήποτε πρόοδος 
στο κυπριακό φαντάζει από τώρα και στο εξής δύσκολη. 


Την τροπολογία του ΕΛΑΜ την στηρίζουν και την υπερψηφίζουν τα κόμματα 
του απορριτπικού τόξου ΔΗΚΌ, ΕΔΕΚ, Συμμαχία Πολιτών, Κίνημα Αλληλεγγύη, 
Κίνημα Όικολόγων. Η προπαγάνδα εναντίον της λύσης του Κυπριακού στην 
βάση της δικοινοτικής-διζωνικής ομοσπονδίας γνωρίζει την κορύφωση της με 
την έγκριση της τροπολογίας για εορτασμό του ενωτικού δημοψηφίσματος. Το 
ΕΛΑΜ την συγκεκριμένη στιγμή αποτελεί απλά το όχημα: πραγματώνει τους 
στόχους μιας εθνικιστικής αντίληψης που ευνοεί το ναυάγιο των 
διαπραγματεύσεων και την άθ ίαοίο διχοτόμηση. Τα κόμματα αυτά δείχνουν να 
συμπορεύονται με το ΕΛΑΜ και να περιχαρακώνονται πίσω από εθνικιστικές 



θέσεις. Οι πιθανές συμμαχίες αυτών των κομμάτων εν’ όψη εκλογών ενδέχεται 
να κλϋδωνϊσουν περαιτέρω το ελληνοκυπριακό κοινοβουλευτικό σύστημα. 


Με το ΔΥΣΗ να παρουσιάζεται διχασμένο σε σχέση με την ανάδειξη αυτού του 

(^χούς, όπως λέει, συμβάντος και του χειρισμού που έχει τύχει από τον 

Αναστασιάδη, επιχειρεί να διασώσει το μέλλον των διαπραγματεύσεων, 

προτείνοντας τροπολογίες εκτάκτου ανάγκης. Η αποχή των βουλευτών του 

από την ψηφοφορία αποτελεί από μόνη της «θέση» που έρχεται να 

συμπληρώσει τις εθνικιστικές επιδιώξεις του απορριπτικού χώρου. Τον ρόλο 

0 

του πυροσβέστη διαδραματίζει η αριστερά του ΑΚΕΛ η οποία αρκείται στην 
λογική του να φέρει Αναστασιάδη-Ακιντζί ξανά στο τραπέζι των συνομιλιών . Η 
καταψήφιση της τροπολογίας από τους βουλευτές του σε καμία περίπτωση 
δεν μπορεί να κρύψει την αποξένωση του από το πρόταγμα του 
αντιφασιστικού αγώνα ο οποίος εδώ και καιρό τοποθετήθηκε χαμηλά στην 
προεκλογική ατζέντα έναντι άλλων προτεραιοτήτων όπως είναι η προσέλκυση 
νέων ψηφοφόρων στο κόμμα και η θέληση για εξουσία. 


Πρόθεση μας είναι η καταγραφή της παρούσας κατάστασης ως εργαλείο 
κατανόησης και αντιμετώπισης των σχεδίων των από πάνω σε σχέση με την 
'διάχείρησήΊτ'ουκΰπριακόύ προβλήματος. Ειδικότεράψίετά την υπερψήφιση από 
την βουλή τροπολογίας που προτάθηκε από το νεοναζιστικό ΕΛΑΜ η οποία 
αποτέλεσε και την αφορμή για μπλοκάρισμα των διαπραγματεύσεων, η 
ανάγκη για στοχευμένη παρέμβαση γίνεται ακόμη πιο επιτακτική. 


ΠΑΤΕΝΤΑ ★ 







